CELEX: 32018D2077
Language: sl
Date: 2018-12-20 00:00:00
Title: Izvedbeni sklep Sveta (EU) 2018/2077 z dne 20. decembra 2018 o spremembi Izvedbenega sklepa 2013/53/EU o dovoljenju Kraljevini Belgiji, da uvede poseben ukrep, ki odstopa od člena 285 Direktive 2006/112/ES o skupnem sistemu davka na dodano vrednost

28.12.2018   
               
               
                  SL
               
               
                  Uradni list Evropske unije
               
               
                  L 331/222
               
            
         IZVEDBENI SKLEP SVETA (EU) 2018/2077
         z dne 20. decembra 2018
         o spremembi Izvedbenega sklepa 2013/53/EU o dovoljenju Kraljevini Belgiji, da uvede poseben ukrep, ki odstopa od člena 285 Direktive 2006/112/ES o skupnem sistemu davka na dodano vrednost
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Na podlagi Izvedbenega sklepa Sveta 2013/53/EU (2) je bilo Kraljevini Belgiji dovoljeno, da do 31. decembra 2015 uporablja poseben ukrep, v skladu s katerim oprosti DDV davčne zavezance, katerih letni promet ne presega 25 000 EUR. To dovoljenje je bilo naknadno z Izvedbenim sklepom Sveta (EU) 2015/2348 (3) podaljšano do 31. decembra 2018.
                  
               
                     (2)
                  
                  
                     V dopisu, ki ga je Komisija evidentirala 12. septembra 2018, je Belgija zaprosila za dodatno podaljšanje posebnega ukrepa za omejeno obdobje.
                  
               
                     (3)
                  
                  
                     V skladu z drugim pododstavkom člena 395(2) Direktive 2006/112/ES je Komisija z dopisom z dne 14. septembra 2018 zahtevo Belgije posredovala drugim državam članicam. Z dopisom z dne 17. septembra 2018 je uradno obvestila Belgijo, da ima na voljo vse informacije, potrebne za presojo zahteve.
                  
               
                     (4)
                  
                  
                     Po mnenju Belgije posebni ukrep zmanjšuje upravno breme in stroške izpolnjevanja obveznosti za mala podjetja in davčne organe ter zato prispeva k poenostavitvi obračunavanja davka. Posebni ukrep je in bo za davčne zavezance ostal v celoti neobvezen.
                  
               
                     (5)
                  
                  
                     Glede na morebiten pozitivni učinek v zvezi z zmanjšanjem upravnega bremena in stroškov izpolnjevanja obveznosti za mala podjetja in davčne organe brez večjega vpliva na skupne prihodke iz DDV, se predlaga podaljšanje posebnega ukrepa za še eno omejeno obdobje, in sicer do 31. decembra 2021.
                  
               
                     (6)
                  
                  
                     Ker se členi 281 do 294 Direktive 2006/112/ES, ki določajo posebno ureditev za mala podjetja, pregledujejo, ni mogoče izključiti, da bo pred iztekom veljavnosti odstopanja začela veljati direktiva, ki bo spreminjala navedene člene in v kateri bo določen datum pred 31. decembrom 2021, od katerega bodo morale države članice uporabljati nacionalne določbe za njeno izvajanje. V tem primeru bi se moral ta sklep prenehati uporabljati.
                  
               
                     (7)
                  
                  
                     Odstopanje ne vpliva na lastna sredstva Unije, pridobljena iz DDV, saj mora Belgija izvesti izračun nadomestila v skladu s členom 6(1) Uredbe Sveta (EGS, Euratom) št. 1553/89 (4).
                  
               
                     (8)
                  
                  
                     Izvedbeni sklep 2013/53/EU bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 2 Izvedbenega sklepa 2013/53/EU se nadomesti z naslednjim:
            
               
                  „Člen 2
                  Ta sklep se uporablja od 1. januarja 2013 do zgodnejšega od naslednjih dveh datumov:
                  
                              (a)
                           
                           
                              31. decembra 2021;
                           
                        
                              (b)
                           
                           
                              datuma, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov 281 do 294 Direktive 2006/112/ES, ki določajo posebno ureditev za mala podjetja.“
                           
                        
            
         
         
            Člen 2
            Ta sklep začne učinkovati z dnem uradne obvestitve.
            Uporablja se od 1. januarja 2019.
         
         
            Člen 3
            Ta sklep je naslovljen na Kraljevino Belgijo.
         
         
            V Bruslju, 20. decembra 2018
            
               
                  Za Svet
               
               
                  Predsednica
               
               E. KÖSTINGER
            
         
         
            (1)  UL L 347, 11.12.2006, str. 1.
         
            (2)  Izvedbeni sklep Sveta 2013/53/EU z dne 22. januarja 2013 o dovoljenju Kraljevini Belgiji, da uvede poseben ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 22, 25.1.2013, str. 13).
         
            (3)  Izvedbeni sklep Sveta (EU) 2015/2348 z dne 10. decembra 2015 o spremembi Izvedbenega sklepa 2013/53/EU o dovoljenju Kraljevini Belgiji, da uvede poseben ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 330, 16.12.2015, str. 51).
         
            (4)  Uredba Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (UL L 155, 7.6.1989, str. 9).